*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*136. számú előterjesztés*

Bátaszék Város Önkormányzat Képviselő-testületének 2024. július 16-án

07:30 órakor megtartandó RENDKÍVÜLI ülésére

Gimnáziumi diákok iskolába járásához szükséges feltételek biztosítása

|  |
| --- |
| **Előterjesztő:** dr. Bozsolik Róbert polgármester**Készítette:** dr. Firle-Paksi Anna aljegyző**Törvényességi ellenőrzést végezte:** ------- |

**Tisztelt Képviselő-testület!**

Az elmúlt évek során a II. Géza Gimnázium indítható osztályai létszámának feltöltése érdekében a gimnázium és az önkormányzat szorosan együttműködött. Baranya vármegyei településeken (Somberek, Véménd, Feked, stb.) működő általános iskolákból többen is a városunk gimnáziumát választották továbbtanulási célból. Annak érdekében, hogy ezen diákok ne több órás beutazással érjenek be az iskolába, az önkormányzat segítette a reggeli beutazás megszervezését és finanszírozását.

A 2024/2025. tanévben ezen településekről átjárni szándékozó diákok száma 7 főre növekedett, így a saját eszközeinkkel már nem tudunk segíteni.

Kérjük a Képviselő-testületet, hogy kérje fel a polgármestert - a 2024/2025.-ös tanév szeptembertől decemberig tartó időszakának vonatkozásában - a Bátaszéki II. Géza Gimnáziumba járó diákok iskolába járásához szükséges feltételek biztosítására, az ehhez kapcsolódó kiadások fedezetére biztosítson 250.000,- Ft keretösszeget, valamint hatalmazza fel a polgármestert a feladatellátásához szükséges intézkedések, jognyilatkozatok megtételére.

**H a t á r o z a t i j a v a s l a t :**

**gimnáziumi diákok bejárásának elősegítésére**

Bátaszék Város Önkormányzatának Képviselő-testülete felkéri a város polgármesterét, hogy a – 2024. szeptember 1. napjától 2024. december 31. napjáig tartó időszak vonatkozásában – a Bátaszéki II. Géza Gimnázium diákjainak bejárásához szükséges feltételeket biztosítsa,

1. az ezzel kapcsolatos kiadások fedezetére 250.000 Ft keretösszeget biztosít az önkormányzat 2024. évi költségvetésének általános tartaléka terhére;
2. felhatalmazza a város polgármesterét a szükséges intézkedések, jognyilatkozatok megtételére.

*Határidő:* 2024. szeptember 1.

*Felelős*: dr. Bozsolik Róbert polgármester

 (szükséges intézkedések megtételéért)

*Határozatról értesül*: Bátaszéki KÖH Pénzügyi Iroda

 irattár